《舟出龙江奉次廖教授同舟述怀之作》
元代·刘崧

承恩解组下蓬莱，万里归舟拂曙开。东日高衔潮水上，北风平渡海门来。

乡情浓似宫壶酒，心事寒于野烧灰。归到西溪寻旧隐，追随还许日迟回。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。